يا مرحبا يا جمال

اتغنت فى حفلات عيد ثورة 23 يوليو سنة 1964 في نادي ضباط القوات المسلحة وبحضور الرئيس جمال عبد الناص

   كلمات 
يا مرحبا بك يا جمال فى عيد ميلاد الثائرين

ثورة كفاح ثورة جمال تعيش لآلاف السنين

يا مرحبا بك يا جمال

يا للي هديت للشعب اول عيد ميلاد

الشعب عيلة كبيرة وحدها الجهاد

الحب جمع شملها والنصر فارد ظلها

نور حياتها كلها خلاها شعلة من النضال

يا مرحبابك يا جمال

والاب رب الاسرة صحوة جيل عنيد

بيوجّه الشباب لطلعة يوم جديد

ثائر بيبنيي اسرته عارف طريقه وسكته

والمجتمع فى خدمته من غير تحكّم رأس مال

والأم ست الدار بتسعى للعمار

فى البيت وبرا البيت وفاتت من الحصار

الثورة عرفت فضلها ردت حقوقها كلها

لما المجال نوّر لها نجحت فى اكثر من مجال

والبنت نور الفجر والأمل الحبيب

عرفت رسالتها كأم الجيل قريب

كانت حبيبة امها كبرت وسبقت عمرها

صبحت حبيبة اختها بنت الجزائر فى الشمال

والابن زهر العمر صانع معجزات

باسم العروبة وعوّض العمر اللى فات

تلمح فى بغداد فرحته تسمع فى صنعا خطوته

وتشوف ملامح ثورته فى السدّ من فوق القنال

فى عيد ميلاد العاملين الثائرين

نهدي الشموع للاجئين العائدين

والعودة فرض على العرب وانتم طليعة

يا عرب والحق لازم يغتصب

وده وعد من الناصر جمال
 شوف كمان 

 ليستة اغانى فريد الأطرش

تصنيف:اغانى وطنيه مصريه
تصنيف:اغانى باللغه المصريه
تصنيف:كلمات اغانى